open-index/open-wikipedia-markdown huggingface dataset:
Կուլուրակի

**Կուլուրակի** (, IPA: [kuluˈraca], եզակի՝ κουλουράκι), հունական ավանդական թխվածքաբլիթներ, որոնք սովորաբար թխում են Զատիկին և ուտում են Սուրբ շաբաթից հետո։

Կուլուրակին կարագային հիմքով պատրաստված խմորից թխված բլիթներ են, որոնք պատվում են ձվով գլազուրով։ Նրանք ունեն քաղցր, նուրբ համ` վանիլային երանգով։ Խմորի մեջ հաճախ ավելացվում է մեխակ՝ բույր հաղորդելու համար, ինչպես նաև նարնջի հյութ։ Վերևից թխվածքաբլիթների վրա սովորաբար ցրվում են քնջութի սերմեր։ Հիմնական առանձնահատկությունն օղակակաձև տեսքն է։ *Կուլուրակի* բառը փոքրացուցիչ ձև է և նշանակում է փոքրիկ կլոր թխվածքաբլիթ կամ փրկարար օղակ։

Կուլուրակին կարող է թխվել հյուսված շրջանակների տեսքով, ութաձև, պսակի, պայտի կամ հունական տառերի ձևով, ընդ որում՝ ավանդույթի համաձայն՝ նրանք ունեն օձի ձև։ Թխուկները սովորաբար ուտում են առավոտյան սուրճի կամ ցերեկային թեյի հետ։ Բոլոր հրուշակեղենի նման, կուլուրակին սովորաբար պահվում է չոր տեղում՝ փակված կափարիչով տարայում։

## Պատմություն
Կուլուրակին Հունաստանում պատրաստվել է մինոսյան քաղաքակրթության ժամանակներից ի վեր։ Մինոսցիներն թխվածքաբլիթը պատրաստել են փոքր օձերի տեսքով, որովհետև երկրպագում էին օձին նրա բուժիչ հատկությունների համար։

## Ծանոթագրություններ

Կատեգորիա:Զատկվա ուտեստներ
Կատեգորիա:Հունական խոհանոց
Խաչով կարկանդակ

**Խաչով բլիթ** (, Կանադայի ֆրանսախոս հատվածում կոչվում է Ավագ Ուրբաթի թխվածքաբլիթ (, Չեխիայում՝ մազանեց ), Զատկի ավանդական հաց, որ ուտում են Ավագ Ուրբաթ օրն Անգլիայում, Մեծ Բրիտանիայում, Իռլանդիայում, Ավստրալիայում, Հնդկաստանում, Կանադայում, Նոր Զելանդիայում, Հարավային Աֆրիկայում, Միացյալ Նահանգներում, Ամերիկայի մի շարք երկրներում, Չեխիայում և Գերմանիայում։

Բրիտանական Համագործակցության երկրներում խաչով բլիթը պատրաստվում է ամոքահունց խմորից՝ ավելացնելով համեմունքներ (սովորաբար դարչին, մշկընկույզ և մեխակ) և չամիչ, իսկ գագաթին արվում է սպիտակ խաչով (բլիթների վրա կտրվածքներ անելով, ջրի և ալյուրի խառնուրդով կամ խմորի շերտեր օգտագործելով)։

Բլիթի վրայի խաչը խորհրդանշում է Քրիստոսի խաչելությունը, իսկ համեմաւնքները՝ զմռսման ժամանակ օգտագործված նյութերը։ Այնուամենայնիվ, այս ուտեստը ծագում է նախաքրիստոնեական ժամանակաշրջանում աստվածներին մատուցվող ծիսական ընծաներից. հնարավոր է, որ այն կապ ունի սաքսերի՝ Օստարա աստվածուհու պատվին խաչով բլիթներ թխելու ավանդույթի հետ, որի անունով էլ կոչվել է Զատկի տոնը ():

Սովորաբար վաճառքում հայտնվում է Զատիկից քիչ առաջ և վաճառքը դադարեցվում է Զատկի տոներից անմիջապես հետո, բայց վերջին ժամանակներում մի շարք վայրերում այն վաճառվում է ամբողջ տարվա ընթացքում։ Օրինակ՝ Մեծ Բրիտանիայում, Ավստրալիայում և Նոր Զելանդիայում այն կարող է վաճառվել Ամանորին կամ Սուրբ ծննդից հետո։ Ավստրալիայում ժողովրդականություն է վայելում կակաոյով խմորով և շոկոլադե կտորներով պատրաստված տարբերակը։

Գոյություն ունեն խաչով բլիթների հետ կապված մի քանի սնահավատություններ և քաղաքային լեգենդներ, օրինակ՝ համարվում է, որ Ավագ ուրբաթ օրը թխված բլիթները չեն բորբոսնում ամբողջ տարվա ընթացքում, ինչպես նաև կարծիք կա, որ Անգլիայի եկեղեցին փորձել է արգելել խաչով բլիթների վաճառքը դրանց չափազանց ժողովրդականության պատճառով, և Եղիսաբեթ Առաջինը օրինականորեն սահմանափակել է դրանց վաճառքը՝ թույլատրելով այն վաճառել միայն Զատկի և Սուրբ ծննդյան տոների ժամանակ։

## Ծանոթագրություններ

## Արտաքին հղումներ
* 
* WHO WERE THE FIRST TO CRY "HOT CROSS BUNS?"

Կատեգորիա:Թխվածքներ
Կատեգորիա:Անգլիական խոհանոց
Կատեգորիա:Կանադական խոհանոց
Կատեգորիա:Ավստրալիական խոհանոց
Կատեգորիա:Պակիստանական խոհանոց
Կատեգորիա:Նորզելանդական խոհանոց
Կատեգորիա:Հնդկական խոհանոց
Կատեգորիա:Չեխական խոհանոց
Ձվի գլորում

thumb|220px|Ձվի գլորում, ռուսական նախահեղափոխական Զատկի բացիկ
thumb|''Քրիստիան Գեյսլեր'', Ձվի գլորում, 1805 թվական
**Ձվի գլորում**, սլավոնական և գերմանական Զատկի խաղը, որի ընթացքում փոքրիկ բլուրից կամ հատուկ ուղով գլորում են Զատկի ձվեր։

Քրիստոնյաների շրջանում ձվի գլորումը խորհրդանշում է Քրիստոսի հարությունից առաջ նրա գերեզմանից ցած գլորված քարը։

## Խաղի կանոններ
Ձվի գլորումը մրցակցային խաղ է, որի նպատակը այլ խաղացողների ձվերն ստանալն է։ Դրանով այն Զատկի ձվերի հետ կապված այլ սովորույթների օրգանական մասն է, որոնք ենթադրում են գունավոր ձվերի տեղափոխում մեկից մյուսին։

Խաղի նախապատրաստման ընթացքում տեղադրվում է ուղին, որը պատրաստվում է ստվարաթղթից կամ փայտից, որի վերևում դրվում են ներկված ձվեր, ինչպես նաև խաղալիքներ և այլ գեղեցիկ իրեր։ Մրցանակները կարող են դասավորվել, օրինակ, ծածկոցի վրա։ Ուղին կարող է թեք լինել, իսկ դրա ձևը տարբեր է։ Երբեմն խաղը անցկացնում են առանց հատուկ ուղու, իսկ ձվերը գլորում են հատակին, ավազի կամ խոտի վրա։ Յուրաքանչյուր խաղացող գլորում է իր ձուն։ Եթե այն դիպչում է որևէ իրի, խաղացողը շահում է այն։ Եթե ձուն չի դիպչում որևէ առարկայի, ապա այն մնում է և կարող է  բաժին հասնել մեկ այլ խաղացողի որպես մրցանակ։

## Ձվի գլորում Ամերիկայում
[thumb|right|[Ռոնալդ Ռեյգան|Ռեյգան ամուսինները մասնակցում են ձվերի գլորման խաղի Սպիտակ տան դիմաց]]
Ավանդույթ է դարձել Սպիտակ տան դիմաց (Սպիտակ տան Զատկի ձվի գլանափաթեթ) կազմակերպել ձվերի գլոման խաղ։ Այդ խաղը ռուսականից տարբերվում է նրանով, որ մրցող րեխաները ձուն գլորում են շերեփի օգնությամբ։

## Տես նաև
*Զատկի ձու

## Ծանոթագրություններ

## Գրականություն
* Пасха / Т. А. Агапкина // Славянские древности: Этнолингвистический словарь : в 5 т. / под общ. ред. Н. И. Толстого; Институт славяноведения РАН. — М. : Межд. отношения, 2004. — Т. 3: К (Круг) — П (Перепёлка). — С. 641–646. — ISBN 5-7133-1207-0.

Կատեգորիա:Զատիկ
Անժել (երգչուհի)

**Անժելա Վան Լակեն** (, ), բելգիացի երգչուհի, առավել հայտնի է որպես **Անժելա** (կամ **Անժել**, )։

2018 թվականից ապրում է Փարիզում։

## Կենսագրություն
Ծնվել է երաժշտա-արտիստիկ ընտանիքում։ Անժելայի հայրը հայտնի բելգիացի երգիչ Մարկան է (), մայրը՝ կատակերգական դերասանուհի Լորանս Բիբոն։ 2000-ական թվականներին ծնողները ստեղծել են հայտնի Monsieur et Madame փոփ ռոք դուետը։

Անժելան իր կարիերան սկսել է յություբում և ինստագրամում քավերներ անելով։ Նրան նկատել են, մասնավորապես, Դիք Անեգարնի «Bruxelles» երգի քավերի շնորհիվ։

2017 թվականին ռեփեր Դամսոն () Անժելային առաջարկել է ելույթ ունենալ իր համերգներում։

Առավել հայտնի է դարձել 2017 թվականին՝ «La Loi de Murphy» (Մերֆիի օրենք) երգի տեսահոլովակով։ Տեսահոլովակը թողարկվել է տարվա վերջին և հռչակ է ձեռք բերել։

Հաջորդ սինգլը եղել է «Je veux tes yeuх» («Ես ուզում եմ քո աչքերը»)։

2018 թվականի հոկտեմբերին Անժելան թողարկել է իր առաջին ալբոմը, որը կոչվել է *Brol*, ինչը բելգիական ժարգոնում նշանակում է «Հասարակաց տուն»։

2019 թվականի դրությամբ Անժելայի ամենահայտնի ստեղծագործությունը մնում է «Tout oublier» («Ամեն ինչ մոռանալ») երգը, որը ձայնագրվել է ավագ եղբոր՝ բելգիացի հայտնի ռեփեր Ռոմեո Էլվիսի () մասնակցությամբ։

## Ծանոթագրություններ

## Արտաքին հղումներ
* Անժելի կենսագրությունը TV5 Monde կայքում 

Կատեգորիա:21-րդ դարի երգիչներ և երգչուհիներ
Կատեգորիա:Բելգիացի արվետագետներ
Կատեգորիա:Բելգիացի դերասանուհիներ
Կատեգորիա:Բելգիացի երաժիշտներ
Կատեգորիա:Բելգիացի երգչուհիներ
Իզաբելլա Թոդ

**Իզաբելլա Մարիա Սյուզան Թոդ** (, ), շոտլանդացի ֆեմինիստ, կանանց իրավունքների համար պայքարող և Իռլանդիայում արհմիութենական քաղաքական գործիչ։

## Կենսագրություն
Թոդը ծնվել է Էդինբուրգում։ Կրթություն ստացել է տանը մորից՝ Մարիա Իզաբելլա Վադելից, որը եկել էր Իռլանդիայի Մոնագան շրջանից։ Նրա հայրը էդինբուրգցի վաճառական Ջեյմս Բենքս Թոդն էր։ 1850-ականներին Իզաբելլա Թոդը մոր հետ տեղափոխվել է Բելֆաստ։ Նա իր ներդրումն է ունեցել մի շարք թերթերում, այդ թվում՝ «Հյուսիսային Վիգի» և Դուբլինի համալսարանի հանդեսում։

Իզաբելլա Թոդը հիմնել է Հյուսիսիռլանդական կանանց սուֆրաժիստական միությունը, որը հետագայում դարձել է Իռլանդացի կանանց սուֆրաժիստական միություն։

Մարգարետ Բայերսի հետ նա հիմնել է Բելֆաստի կանանց սթափության (չափավորության) ասոցիացիան։

Իռլանդիայի ինքնավարության հարցով Լիբերալ կուսակցության պառակտումից հետո Թոդը դարձել է Բելֆաստում կանանց լիբերալ ունիոնիստական ասոցիացիայի կազմակերպիչը։

Թոդը մահացել է 1896 թվականի դեկտեմբերի 8-ին, Բելֆաստում։ Թաղված է Հարավային Բելֆաստի Բալմորալ գերեզմանատանը։

## Ծանոթագրություններ

Կատեգորիա:Իռլանդացի սուֆրաժիստներ
Կատեգորիա:Կանանց իրավունքների իրավապաշտպաններ
Կատեգորիա:Շոտլանդացի ֆեմինիստներ
Կատեգորիա:Շոտլանդիայի քաղաքական գործիչներ
Ապագա

**Ապագան** ներկայից հետո եկող ժամանակն է։ Նրա «ժամանումը» համարվում է անխուսափելի, քանի որ գոյություն ունեն ժամանակն ու ֆիզիկայի օրենքները։ Արևմտյան մտածողության տեսանկյունից, որն օգտագործում է ժամանակի գծային հայեցակարգը, ապագան նախագծվող ժամանակացույցի այն մասն է, որը ակնկալվում է և տեղի է ունենալու։ Ըստ հարաբերականության հատուկ տեսության ապագան համարվում է բացարձակ ապագա, կամ ապագա լուսային կոն։

Ժամանակի փիլիսոփայության մեջ պրեզենտիզմն այն համոզմունքն է, ըստ որի գոյություն ունի միայն ներկան, ապագան և անցյալն անիրատեսական են։ Կրոնները դիտարկում են ապագան, երբ նրանք դիմում են այնպիսի հարցերի, ինչպիսիք են կարման, մահից հետո կյանքը և վախճանաբաննությունը, որոնք ուսումնասիրում են, թե ինչպիսին կլինի ժամանակի վերջը և աշխարհի վերջը։

## Ֆիզիկա
250px|right|thumb|Լուսային կոնի արտացոլումը:
Ֆիզիկայում ժամանակը չորրորդ չափումն է։ Ֆիզիկոսները պնդում են, որ տիեզերական ժամանակը կարելի է հասկանալ որպես մի տեսակ առաձգական հյուսվածք, որը կորում է այնպիսի ուժերի ազդեցության տակ, ինչպիսիք են ձգողականությունը։

Ավելի ժամանակակից հասկացություն է բացարձակ ապագան, կամ ապագա լուսային կոնը։

Հարաբերականության հատուկ տեսության վարկածներից մեկն էլ այն է, որ մարդը կարող է ճանապարհորդել դեպի ապագա (բայց երբեք չվերադառնալ), ճանապարհորդում է շատ բարձր արագությամբ։ Չնայած սովորական պայմաններում այդ ազդեցությունը չնչին է, տիեզերական ճանապարհորդությունները շատ բարձր արագությամբ կարող են զգալիորեն փոխել ժամանակի ընթացքում։ Ինչպես ցույց է տրված շատ գիտաֆանտաստիկ պատմություններում և ֆիլմերում, լույսի արագությանը մոտ արագությամբ նույնիսկ կարճ ժամանակ ճանապարհորդող մարդը կվերադառնա երկիր, որը երկար տարիներ գտնվում է ապագայում։

## Փիլիսոփայություն
Ժամանակի փիլիսոփայության մեջ պրեզենտիզմն այն համոզմունքն է, որ գոյություն ունի միայն ներկան, իսկ ապագան և անցյալը անիրատեսական են։

Պրեզենտիզմի հակադրությունը էթերնալիզմ է։ Մեկ այլ տեսակետ երբեմն կոչվում է ժամանակի աճող բլոկի տեսություն, որը պնդում է, որ անցյալն ու ներկան գոյություն ունեն, իսկ ապագան՝ ոչ։

## Ծանոթագրություններ

Կատեգորիա:Ապագա
Կատեգորիա:Ժամանակ
Կատեգորիա:Ժամանակի փիլիսոփայություն
DZIDZIO

«**DZIDZIO**» (****), ուկրաինական փոփ-խումբ, որը ստեղծվել է 2009 թվականին։ Հանդես է գալիս «կատակերգական հակագլամուրային փոփ» ժանրում։ Օգտագործում է ուկրաիներենի պոսանյան բարբառներ, սուրժիկ և հայհոյախոսական բառապաշար։

## Պատմություն
DZIDZIO խումբը ստեղծվել է 2009 թվականին Լվովի մարզի Նովոյվորովսկ քաղաքում՝ Անդրեյ Կուզմենկոյի աջակցությամբ։ Նրա կազմում գտնվում են Միխայլո Խոման (Ձիձիո) և Օլեգ Տուրկոն (Լեսիկ)։ Ավելի ուշ միացավ ևս մեկ մասնակից` Նազարի Գուկը (Յուլիկ)։ Այդ պահին Ձիձիոն համացանցում ժողովրդականություն է ձեռք բերել Մեյսոն խոճկորի՝ «խմբի գաղափարական ոգեշնչողի» մասին իր մենախոսությունների շնորհիվ։
thumb|«DZIDZIO Первый раз» ֆիլմի շնորհանդեսին

DZIDZIO-ին առաջին հաջողությունը բերեց «Скрябин» խմբի «Старі фотографії» երգի կատարումը։ Խմբի հաջորդ հիթը «Ялта» երգն էր, որի բառերը և երաժշտությունը գրել է Անդրեյ Կուզմենկոն։ Խումբը մեծ ժողովրդականություն է ձեռք բերել համացանցում, նրանց ՎԿ-ի ֆան-ակումբն ունի ավելի քան 200 հազար հետևորդ։

2012 թվականի ամռանը տեղի ունեցավ «ХА-ХА-ХА» երգի պրեմիերան, իսկ հոկտեմբերին թողարկվեց համանուն ալբոմ։ 2013 թվականի գարնանը թողարկվեց նոր «Сусіди» երգը։ Մարտին թողարկվեց նաև խմբի կարաոկե սկավառակը DVD ֆորմատով։ 2013 թվականի մայիսի 18-ին տեղի ունեցավ DZIDZIO խմբի մենահամերգը «Արենա Լվով» մարզադաշտում, որին ներկա էր շուրջ 25 000 հանդիսատես։

2016 թվականին խումբը սկանդալով լքեց կիթառահար Օլեգ Տուրկոն։ Նրա տեղը զբաղեցրեց Օրեստ Գալիցկին (Լյամուր)։

2017 թվականին խմբի առաջնորդ Միխայլո Խոման նկարահանվել է «DZIDZIO կոնտրաբաս» ()կատակերգությունում։

## Հեռուստատեսություն
* 2019 - Մի քանի ծաղրերգություն
* 2019 - Պար աստղերի հետ

## Կազմ
* Միխայլո «Ձիձիո» Խոմա (2009 - առ այսօր) - երգեցողություն, խմբի համահիմնադիր, տնօրեն
* Օրեստ «Լյամուր» Գալիցկի (2016 - առ այսօր) - կիթառ և բեք վոկալ
* Վլադիմիր «Ագրուս» Գուլյակ (2017 - առ այսօր) - ստեղնաշարային գործիքներ և բեք վոկալ
* Սերգեյ «Ռաումբեբար» Գուլյակ (2017 - առ այսօր) - հարվածային գործիքներ և բեք վոկալ

### Նախկին մասնակիցներ
* Օլեգ «Լեսիկ» Տուրոկ (2009-2016) - կիթառ, բեք վոկալ, խմբի համահիմնադիր
* Նազարի «Յուլիկ» Գուկ (2012-2017) - ստեղնաշարային գործիքներ և բեք վոկալ

## Սկավառակագրություն
### Ալբոմներ
* 2018 — «DZIDZIO SUPER-PUPER»

* 2014 — «DZIDZIO Хіти»

* 2012 — «ХА-ХА-ХА»

### Սինգլներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2009 հիմնադրված երաժշտական խմբեր
Սուրբ Հակոբ եկեղեցի (Ոսկանապատ)

**Սուրբ Հակոբ եկեղեցի** Ադրբեջանի Հանրապետության Խանլարի շրջանի Ոսկանապատ գյուղում։

## Պատմություն
Ոսկանապատ գյուղի հարավային բարձրադիր եզրին կանգնած Սուրբ Հակոբ եկեղեցին ճարտարապետական մի հոյակապ կառույց է, բայց այն նկարագրողներն իրենց շարադրանքներում բավական ժլատ են գտնվել։

Վավերագրերից հայտնի են Սուրբ Հակոբ եկեղեցու երկու նորոգումների մանրամասները։ Նախ՝ 1847 թ.՝ «...հարիւր մանեթ գլուխ դրամն, որ բաղկացեալ էր ի գնոյ կղմնտեր յանցեալ ամի, ի ներկայ ամի դարձեալ տուեալ են հասարակութիւնք ի գին կողմնտեր և այլոց նիւթոց վասն նորոգելոյ զպակաս տեղիսն եկեղեցւոյն», և ապա՝ 1916 թ. նորոգել էին եկեղեցու քայքայված մասերը, մասնավորապես «... հարաւային, հիւսիսային և արևելեան պատերի երկարութեամբ դրսի կողմից պատերի հիմքը...», ինչպես նաև կղմինդրածածկ տանիքը՝ ծախսելով 765 ռուբլի։ Ինչ վերաբերում է եկեղեցու հատակի փայտամածին, ապա դրա հեղինակները եղել են ռուսները, երբ ռուս-պարսկական պատերազմի ժամանակ եկեղեցին ծառայեցրել էին որպես շտեմարան։

19-րդ դարի տեղագիր հեղիակները եկեղեցու որմերի շինարարական արձանագրությունների մասին ոչինչ չեն հաղորդում։

## Քահանա
1869 թվականին Սուրբ Հակոբ եկեղեցում քահանա է ձեռնադրվել Միքայել (Մկրտիչ) Տեր-Հովհաննիսյան։ Տեր Միքայելը Սբ. Հակոբ եկեղեցում քահայանագործել է մինչև 1905 թվականը և սպանվել թուրքերի ձեռքով։

1908-1910 թվականներին Ոսկանապատում (նաև՝ Մուռուտում) քահայանագործել է Գրիգոր Տեր-Սարգսյանցը։

1924 թվականի օոստոսի 28-ին հրաժարական է տվել Ոսկանապատի վերջին քահանան՝ Հովհաննես Աղասյանցը։

## Տես նաև
*Ոսկանապատ

## Ծանոթագրություններ

## Գրականություն
#Ս. Կարապետյան, ՀՅՈՒՍԻՍԱՅԻՆ ԱՐՑԱԽ, էջ 413-415։
# Բարխուտարեանց Մ., Արցախ, էջ 321։
# Լալայեան Ե., Գանձակի գաւառ, էջ 343։

Կատեգորիա:Գյոյգյոլի շրջանի վանքեր և եկեղեցիներ
Կատեգորիա:Եկեղեցիներ այբբենական կարգով
We Ride

«**We Ride**» (), բարբադոսցի երգչուհի Ռիհաննայի երրորդ սինգլը՝ նրա երկրորդ ստուդիական *[[A Girl like Me (ալբոմ, Ռիհաննա)|A Girl like Me]]* ալբոմից (2006), որը թողարկվել է 2006 թվականի օգոստոսի 21-ին։

## Երգի մասին
«We Ride»-ը գրվել է Մակեբա Ռիդիկի, Միքել Սթորլեր Էրիքսենի և Թոր Էրիկ Հերմանսենի կողմից և արտադրվել է Էրիքսենի և Հերմանսենի կողմից՝ թողարկվելով Էրիքսենի և Հերմանսենի StarGate թիմի բեմական անվան տակ։ Ռիհաննան MTV-ում Corey Moss-ին տված հարցազրույցում բացատրել է «We Ride» երգի՝ որպես ալբոմի երրորդ սինգլ ընտրելու պատճառները։ Ռիհաննան հայտարերել է, որ լեյբլին և մենեջմենթին հարցնելու փոխարեն նա նայել է iTunes–ում՝ տեսնելու, թե որն է իր ամենաշատ ներբեռնված երգը «SOS» ալբոմի առաջին սինգլից և «Unfaithful»–ից հետո և հայտարարել է, որ «We Ride»-ը երրորդն է իր ժողովրդականությամբ։ Նա ասել է՝ «Իմ բոլոր երգերից, որոնք թույլատրված են վաճառքի  iTunes–ում, «We Ride» երրորդն էր «SOS»–ից և «Unfaithful»–ից հետո․․․Սա լավ հետադարձ կապ է, այնպես որ՝ ես ուզում եմ երկրպագուներին տալ այն, ինչ իրենք են ուզում»։ «We Ride»–ը թողարկվել է 2006 թվականի օգոստոսի 21-ին որպես ամերիկյան ռադիոյի երրորդ սինգլ և 2006 թվականի հոկտեմբերին և նոյեմբերին՝ եվրոպական որոշ տարածքներում՝ որպես CD-սինգլ։ 2006 թվականի հոկտեմբերի 30–ին Ավստրալիայում երգը թողարկվել է որպես մինի ալբոմ (EP), որում ներառված էին «We Ride» և «Unfaithful» սինգլները։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ձայնագրության մասնակիցներ
### ձայնագրություն

Ձայնագրվել է Battery Studios–ում, Նյու Յորք, Նյու Յորք (նահանգ)։ Ձայնագրման ստուդիա՝ Loft, Բրոնքսվիլլ, Նյու Յորք՝ Blue Wave Studio, Բարբադոս և Hinge Studios, Չիկագո, Իլինոյս։

### անձնակազմ
* Երգեր՝ Մակեբա Ռիդիկ, Միքել Էրիքսեն, Թոր Էրիկ Հերմանսեն
* Արտադրություն՝ StarGate
* Վոկալ նախագծում և ձայնագրում՝ Միքել Էրիքսեն, Ալ Հեմբերգեր, Ջեյմս Աուվերտեր
* Տեղեկություն՝ Ֆիլ Թան
* Վոկալ արտադրություն՝ Էվան Ռոջերս, Կարլ Շտուրկեն
* Գործիքներ՝ Միքել Էրիքսեն, Թոր Էրիկ Հերմանսեն
* Երգեցողություն և բեք վոկալ՝ Ռիհաննա

## Ծանոթագրություններ

Կատեգորիա:Երգեր այբբենական կարգով
Կատեգորիա:Ռիհաննայի երգեր
I Don’t Believe You (երգ, Փինք)

«**I Don’t Believe You**» (), ամերիկացի երգչուհի Փինքի երգը։ Այն «Funhouse» հինգերորդ ալբոմի հինգերորդ միջազգային սինգլն է։

## Նախադրյալներ
Երաժշտական առումով երգը փոփ-բալլադ է, միջին տեմպով, երկմասային տակտային չափով, տոնայնությունը լյա բեմոլ մաժորն է։ Փինքն իր կայքում բացատրել է, որ քնարական երգը հաշտության համար աղաչանքի մասին է. այն իր սիրած երգն է «Funhouse»-ից, քանի որ այն անկեղծ է։ Միևնույն է, թե խոր շունչ քաշել և ասել. «Ահա՜ և ես, ընդունիր ինձ, ռիսկի դիմիր»։ Նա շարունակել է բացատրել. 

## Քննադատների կարծիքներ
«Slant Magazine»-ից Ջոնաթան Քիֆը բարձր է գնահատել երգը, նրա նոսրացած կիթառային երաժշտական թեման և ասել, որ «բացառիկ վոկալը պարունակում է խոցելիություն և կշտամբանք», միևնույն ժամանակ Նյու Յորք Թայմսի լրահաղորդ Ջոն Քերմենիկը հայտնել է. «I Don’t Believe You»-ն հնչում է որպես դասական սոուլ- բալլադ, մինչդեռ Փինքը սիրելիին խնդրում է փոխել իր որոշումը և հեռանալ»: Մյուս կողմից «Rolling Stone» ամսագրից Քրիստիան Հոդը բացասական գնահատական է տվել՝ հայտնելով, որ երգն «ինքնագոհ բալլադ է, որը երգչուհուն ստիպում է հնչեցնել «բարձր ձայնով այլ շլյագեր», և այն, որ երգչուհին այլ երգերում ավելի շատ է անհատականություն ցույց տվել։

## Համերգային կատարումներ
2009 թվականի սեպտեմբերի 16-ին «Jimmy Kimmel Live»-ում Փինքը կատարել է «I Don’t Believe You» և «Funhouse» երգերը։ Նա նաև այս երգը կատարել է 2010 թվականի փետրվարի 5-ին «The Oprah Winfrey Show»-ում։

## Տեսահոլովակ
«I Don’t Believe You» երգի տեսահոլովակի ռեժիսորը Սոֆի Մյուլլերն է։ Այն նկարահանվել է 2009 թվականի սեպտեմբերին Լոս Անջելեսում։ Տեսահոլովակը դուրս է եկել 2009 թվականի հոկտեմբերին։ Այն նկարահանվել է սև ու սպիտակ, որտեղ Փինքը հագել է 2006 թվականին տեղի ունեցած Քերի Հարթի հետ իրական հարսանիքի ժամանակ կրած սպիտակ հարսանեկան զգեստը. զգեստը զարդարված էր ադամանդով, քանի որ ապարդյուն փնտրում էր իր սիրելիին։ Որոշ տեսարաններում զգեստով պառկած է, անվաչմուշկներով սահում է եկեղեցու շուրջը (The Los Angeles Theater)` երգելով հարսանեկան դատարկ  ճաշարանում, լաց է լինում հարսանեկան դատարկ ալբոմի վրա և երգում հայելու առջև։

## Ստեղծագործությունների ցանկ և ձևաչափեր
* **5"SCD**
# «I Don’t Believe You»
# «I Don’t Believe You» [Live In Australia]
# «I Don’t Believe You» [Aleko’s Remix]
# «I Don’t Believe You» [Bimbo Jones Remix]

## Հիթ-շքերթներ
«I Don’t Believe You»-ն Մեծ Բրիտանիայի հիթշքերթային ամենավատ դիրքեր ունեցողղ սինգլն է Փինքի համար, որը չի հասել թոփ-40-ի Մեծ Բրիտանիայում ֆիզիկական թողարկման չլինելու և գովազդի պակասի պատճառով։

Միացյալ Նահանգներում երգը թվային ձևաչափով վաճառվել է ավելի քան 115 604 անգամ։ Ավստրալիայում երգը ռադիոյի ամենաշատ ավելացված երգն էր թողարկման առաջին շաբաթվա ընթացքում։

## Ծանոթագրություններ

Կատեգորիա:2009 սինգլներ
Կատեգորիա:Փինքի երգեր
Կատեգորիա:Երգեր այբբենական կարգով
Կատեգորիա:Ֆեմինիստական երգեր
Կատեգորիա:Սենտիմենտալ սիրային երգեր
Cose della vita

***«Cose della vita»*** (), իտալացի հայտնի երգիչ Էրոս Ռամազոտիի երգը, որը ձայնագրվել և թողարկվել է 1993 թվականին։

## Բնօրինակ տարբերակ
Երգի հեղինակներն են Պիեռո Կասանոն (երաժշտություն) և Ադելիո Կոլիատին (երգի խոսքեր)։ Երգը թողարկվել է Էրոսի «Tutte storie» ալբոմում։ Այն շվեյցարական հիթ-շքերթներում ամենահայտնի երգերից մեկն է։ Ամերիկացի հայտնի կինոռեժիսոր Սփայք Լին նկարահանել է տվյալ երգի տեսահոլովակը։

## Վերաթողարկում
Երգը 1997 թվականին նորից է ձայնագրվել, այս անգամ՝ ամերիկացի երգչուհի Թինա Թըրների հետ զուգերգով։ Երգը երկլեզու է, տարվա վերջին Թըրները և նրա երգահաններից մեկը գրել են անգլալեզու տարբերակը՝ *«Can’t Stop Thinking of You»*: Այս զուգերգը դարձել է եվրոպական մեծ հիթ։ Երգի տվյալ տարբերակի համար նույնպես նկարահանվել է առանձին տեսահոլովակ։

*«Cose della vita — Can’t Stop Thinking Of You»* երգը ներառվել է Թինա Թըրների *«All the Best»* (2004) և *«The Platinum Collection»* (2009) ալբոմների լավագույն երգերի ժողովածուներում։ Երգը նաև ներառվել է Ռամազոտիի հիթերի ժողովածուում՝ «Eros»-ում։

## Ստեղծագործությունների ցանկ
;Սինգլ
# Cose della vita
# Non c'è più fantasia

;CD-Maxi
# Cose della vita (Album Version)
# Non c'è più fantasia
# Seguimi

### Զուգերգ Թինա Թըրների հետ
;CD-Сингл
# Cose della vita — Can’t Stop Thinking Of You (Eros Ramazzotti e Tina Turner)
# Taxi Story (Eros Ramazzotti)

;CD-Maxi
# Cose della vita — Can’t Stop Thinking Of You (Eros Ramazzotti e Tina Turner)
# Taxi Story (Eros Ramazzotti)
# Un grosso no (Eros Ramazzotti)

## Հիթ-շքերթներ
### Բնօրինակ

### Վերաթողարկում

## Ծանոթագրություններ

## Արտաքին հղումներ
* [«Cose della vita» [YouTube]-ում]
* [«Cose della vita — Can’t Stop Thinking Of You» [YouTube]-ում]
* Էրոս Ռամազոտիի պաշտոնական կայք

Կատեգորիա:1993 երգեր
Կատեգորիա:1993 սինգլներ
Կատեգորիա:1998 երգեր
Կատեգորիա:1998 սինգլներ
Կատեգորիա:Երգեր այբբենական կարգով
Կատեգորիա:Էրոս Ռամազոտիի երգեր
Կատեգորիա:Թինա Թըրների երգեր
Միխայիլ Մուրաշկո

**Միխայիլ Մուրաշկո** (, ), ռուս պետական գործիչ, առողջապահության կազմակերպիչ, բժիշկ-գինեկոլոգ։ Ռուսաստանի Դաշնության առողջապահության նախարար՝ 2020 թվականի հունվարի 21-ից։ Բժշկական գիտությունների դոկտոր։ Ռուսաստանի Դաշնության 2-րդ դասի իսկական պետական խորհրդական։

## Կենսագրություն
Ծնվել է 1967 թվականին Սվերդլովսկում, ավարտել է ֆիզիկայի, մաթեմատիկայի և քիմիայի խորացված ուսուցմամբ քաղաքային դպրոցը։ 1986-1988 թվականներին ծառայել է ԽՍՀՄ ՆԳՆ ներքին զորքերում։

1992 թվականին ավարտել է Ուրալի պետական բժշկական ինստիտուտը, որից հետո մինչև 1996 թվականը աշխատել է Կոմիի Հանրապետության Սիկտիվկարի Հանրապետական հիվանդանոցում, որպես բժիշկ-մանկաբարձ-գինեկոլոգ։ 1996 թվականին հետևողականորեն նշանակվել է գլխավոր բժշկի խորհրդատվական-ախտորոշիչ աշխատանքի գծով տեղակալ, ապա «Կոմի Հանրապետական պերինատալ Կենտրոն» հաստատության գլխավոր բժիշկ։ Թեկնածուական ատենախոսություն է պաշտպանել «ուրոգենիտալ վարակի որոշ տեսակներով կանանց մոտ ծննդաբերության ընթացքի առանձնահատկությունները և արդյունքները» թեմայով։ 1996-1999 թվականներին զբաղեցրել է Հանրապետական բժշկական միավորման գլխավոր բժշկի պաշտոնը։ 2000-2006 թվականներին աշխատել է Հանրապետական պերինատալ կենտրոնի գլխավոր բժշկի պաշտոնում։

2006 թվականին անցել է պետական ծառայության՝ զբաղեցնելով Կոմի Հանրապետության առողջապահության նախարարի պաշտոնը։ Դրան զուգահեռ՝ 2011 և 2012 թվականներին ղեկավարել է Ռուսաստանի առողջապահության նախարարության Կիրովի պետական բժշկական ակադեմիայի Հանրապետական մասնաճյուղի մանկաբարձության և գինեկոլոգիայի ամբիոնը, որը գտնվում է Սիկտիվկարում։

2012 թվականին նշանակվել է առողջապահության ոլորտում վերահսկողության դաշնային ծառայության ղեկավարի տեղակալ։ 2013 թվականից եղել է գերատեսչության ղեկավարի ժամանակավոր պաշտոնակատար, իսկ 2015 թվականի հուլիսի 14-ին պաշտոնապես գլխավորել է Ռոսզդրավնադզորը։

2020 թվականի հունվարի 21-ին Ռուսաստանի նախագահ Վլադիմիր Պուտինի հրամանագրով նշանակվել է Ռուսաստանի Դաշնության առողջապահության նախարար Միխայիլ Միշուստինի կառավարությունում։

## Ընտանիք
Ամուսնացած է, ունի երկու երեխա։

## Պարգևներ և մրցանակներ
* «Հայրենիքին մատուցած ծառայությունների համար» 2-րդ աստիճանի շքանշան (2018)
* Ռուսաստանի Դաշնության Կառավարության երախտագիտություն (2018)
* «Առողջապահության գերազանցիկ» կրծքանշան (2014)
* Ռուսաստանի Դաշնության առողջապահության նախարարության 2 պատվոգրեր (2001, 2006)
* Մեդալ «Նարկոկոնտրոլի մարմիններին աջակցելու համար» (2016)
* «Մարտական համագործակցության» մեդալ (2016)
* Ռուսաստանի մեքենաշինարարների միության պատվոգիր (2019)
* Ռուսաստանի Դաշնության առողջապահության նախարարության երախտագիտություն
* Ռուսաստանի ԱԴԾ-ի երախտագիտություն (2019)
* Ինգուշեթիայի Հանրապետության պատվոգիր (2016)
* Կոմիի Հանրապետության պատվոգիր (2004)

## Ծանոթագրություններ

## Արտաքին հղումներ
* Անձնական էջը առողջապահության նախարարության կայքում
* Անձնական էջ Roszdravnadzor կայքում 

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բժշկական գիտությունների դոկտորներ
Կատեգորիա:Ռուս բժիշկներ
Կատեգորիա:Ռուս պետական գործիչներ
Կատեգորիա:Ռուս քաղաքական գործիչներ
Կատեգորիա:Ռուսաստանի նախարարներ
Ֆերմա Պրովանսում

«**Ֆերմա Պրովանսում**» (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1888 թվականին։ Յուղաներկով կտավի չափերն են 46,1 × 60.9 սմ։

Այսօր «Ֆերմա Պրովանսում» ստեղծագործությունը պահպանվում և ցուցադրվում է Արվեստի ազգային պատկերասրահում (Վաշինգտոն, ԱՄՆ)։

## Պատմություն
Մասամբ ոգեշնչվելով ֆրանսիացի նկարիչ Ադոլֆ Մոնտիչելլիից՝ Վինսենթ վան Գոգն այցելում է ֆրանսիական Պրովանս, որ ընդլայնի իր ունակություններն ու փորձը գեղանկարչության մեջ։ «Ֆերմա Պրովանսում» ստեղծագործությունը վրձնելիս նկարիչը երեսունհինգ տարեկան էր և գտնվում էր Առլում՝ Ֆրանսիայի հարավում։ Այդ շրջանը նկարչի ստեղծագործական կարիերայի գագաթնակետն էր։

444 օրում, երբ Գոգն անցկացնում էր Ֆրանսիայի հարավում, ստեղծեց ավելի քան 200 կտավ։

Եղբորը՝ Թեոյին գրած նամակում Վինսենթը հայտնում է. «*Գեղանկարչությունը, ինչպես որ կա, խոստանում է ավելի նուրբ դառնալ՝ ավելի նման երաժշտությանը, և պակաս՝ քանդակագործությանը։ Եվ, ըստ ամենայնի, այն գույն է խոստանում*»։

Որպես բացատրություն Գոգը ներկայացնում է, որ այդ երաժշտության մեջ գտնվելը նշանակում է լինել սփոփված։

## Նկարագիր
«Ֆերմա Պրովանսում» ստեղծագործությունում Վինսենթ վան Գոգն օգտագործել է երեք զույգ փոխլրացուցիչ գույներ, որոնք, հավաքվելով իրար հետ, ուժեղացրել են նկարի պայծառությունն ու գույների ուժգնությունը։ Մեկ զույգը՝ նարնջագույն և կապույտ, օգտագործվել է ցանկապատը նկարելիս, կարմիրն ու կանաչը՝ ծաղկած բույսերը, իսկ վարդագույնն ու փիրուզագույնը՝ ամպերն ու երկինքը։

## Ծանոթագրություններ

## Արտաքին հղումներ
* 

Կատեգորիա:1888 նկարներ
Կատեգորիա:Բնանկարներ
Կատեգորիա:Նիդերլանդների արվեստ
Կատեգորիա:Վաշինգտոնի Արվեստի ազգային պատկերասրահի նկարներ
Կատեգորիա:Վինսենթ վան Գոգի նկարներ
Երբ աշխարհները բախվեն (ֆիլմ, 1951)

thumb|240px|Կադր ֆիլմից
**Երբ աշխարհները բախվեն** ( , ինչպես նաև կա թարգմանության «Երբ բախվում են աշխարհները» տարբերակաը), ամերիկյան գիտաֆանտաստիկ աղետ-ֆիլմ՝ նկարահանված  Էդվին Բալմերի և Ֆիլիպ Վայլի համանուն ֆանտաստիկ պատմվածքի (1933) հիման վրա։ Ֆիլմի պրեմիերան տեղի է ունեցել 1951 թվականի հոկտեմբերի 30-ին։

24-րդ «Օսկար»-ի (1952) պարգևատրման արարողության ժամանակ ֆիլմը առաջադրվեց մրցանակի ֆիլմում լավագույն հատուկ էֆեկեների համար։

## Սյուժե
Աստղագետ Էմերի Ռոնսոնը բացահայտում է, որ մի քանի ամիս հետո թափառող աստղը, որին նա անվանել էր Բելլուս, մոտենում է Երկրին և բախումը անխուսափելի է։ Նրան սկզբում ոչ ոք չի հավատում։ Գիտնականների խումբը սկսում է տիեզերանավ մշակել, որպեսզի կարողանան կենդանի մնալ՝ հնարավորություն կա փրկվելու՝ վայրէջք կատարելով Զիրա մոլորակի վրա, որը պտտվում է Բելլուսի շուրջը։ Շուտով սկսվում են գլոբալ աղետներ՝ հրաբուխների ժայտքում, երկրաշարժեր, առատ տեղումների հետևանքով առաջացած ջրհեղեղներ։ Երկրի վրա սկսվում է խուճապ, և Միավորված ազգերի կազմակերպության նիստում որոշում են արագացնել նավ-տապանի կառուցումը։ Անցկացվում է վիճակահանություն, որտեղ խաղարկվում էր տիեզերանավի մեջ նստատեղերը, ում կհաջողվեր վերջին պահին փրկվել վերացող Մոլորակից։

## Նշանակություն
Ֆիլմը թողարկվել է աշխարհում տիրող բարդ ժամանակաշրջանում։ Վեց տարի առաջ ավարտվել էր Երկրորդ համաշխարհային պատերազմը, հենց նոր Կորեայում սկսվել էր պատերազմ, Խորհրդային Միության հետ սառը պատերազմ էր, երկու կողմն էլ ունեին ատոմային ռումբ։ Այնպես որ Երկրի վրա գոյատևման խնդիրը ընդհանրապես մտածված չէր։ Ֆիլմն արժանացավ «Օսկար»-ի լավագույն հատուկ էֆեկտների և անավադրվել է լավագույն օպերատորական աշխատանքի համար։

## Դերերում

## Արտաքին հղումներ
* ֆիլմի քննարկումն ու ակնարը

Կատեգորիա:1950-ականների անգլերեն ֆիլմեր
Կատեգորիա:1951 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Իսպաներեն ֆիլմեր
Կատեգորիա:Պորտուգալերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Կատեգորիա:Ֆրանսերեն ֆիլմեր
Կատեգորիա:Ֆիլմեր ապոկալիպսիսի մասին
Կատեգորիա:1950-ականների ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորք նահանգում
Լինա Պալյուգի

**Լինա Պալյուգի** (), իտալա-ամերիկացի օպերային երգչուհի։ Կարիերայի մեծ մասն անցկացնելով Իտալիայում՝ կատարել է մի շարք ձայնագրություններ և հաստատել իրեն որպես 1930-ական և 1940-ական թվականների աշխարհի լավագույն կոլորատուրային սոպրանոներց մեկը։

## Կարիերա
Ծնվել է Նյու Յորքի Բրուքլին թաղամասում իտալացի ներգաղթյալների ընտանիքում։ Մանկության տարիներին ծնողների հետ տեղափոխվել է Սան Ֆրանցիսկո և երգելու նկատմամբ հակում դրսևորել վաղ տարիքից։ Նրան նկատել է լեգենդար սոպրանո Լուիզա Տետրացինին, որը հասկացել է նրա պոտենցիալը և խրախուսել կրթություն ստանալ օպերային կարիերայի պատրաստվելու համար։

15 տարեկան հասակում ընտանիքի հետ տեղափոխվել է Իտալիա և Միլանում վոկալի դասեր ստացել դիրիժոր/մանկավարժ Գաետանո Բավանյոլիից։ Կատարել է իր դեբյուտը 1927 թվականին Միլանի *Teatro Communale* թատրոնում «Ռիգոլետտո» օպերայից Գիլդայի դերակատարմամբ։ Հաջողությունն այնքան մեծ էր, որ նրան անմիջապես հրավիրել են երգելու այդ դերը օպերայի ամբողջական ձայնագրության ժամանակ, որտեղ տղամարդկանց գլխավոր դերերը կատարում էին բարիտոն Լուիջի Պիացան և տենոր Տինո Ֆոլգարը։ 1938 թվականին ձայնագրվել է նաև Դիսնեյի «Սպիտակաձյունիկը և յոթ թզուկները» մուլտֆիլմի իտալերեն կրկնօրինակման գլխավոր դերում։

Համբավը տարածվել է ամբողջ Իտալիայում և նրան հրավիրել են երգելու բոլոր գլխավոր օպերային կենտրոններում, այդ թվում՝ Թուրինում, Պարմայում, Վենետիկում, Ֆլորենցիայում, Հռոմում և Նեապոլում։ Քննադատները նրան համարել են Տոտի Դալ Մոնտեի (1893–1975) փոխարինողն իր Ռոսսինի-Դոնիցետի-Բելլինի երգացանկով, որտեղ նրա քաղցր թափանցիկ ձայնը, ճկուն տեխնիկան ու արտահայտչականությունը դրսևորվել են լավագույնս։ Սակայն բացի 1932 թվականին դեպի Ավստրալիա կատարած հաջողակ շրջագայությունից ու Մոնտե Կառլոյում և Լոնդոնում ունեցած մի քանի ներկայացումներից բացի Իտալիայից դուրս համարյա ելույթ չի ունեցել։

Տարիքի առաջանալուն զուգահեռ չափազանց գիրացել է, որը սահմանափակել է աղջկական դերերում հանդես գալը՝ անկախ դրանցում լավ երգելուց։ Բեմին հրաժեշտ է տվել 1947 թվականին, սակայն նրան մինչև 1956 թվականը կարելի էր լսել իտալական RAI ռադիոյով, որից հետո ընդմիշտ թողել է երգելն ու սկսել դասավանդմամբ զբաղվել․ ուսանողների թվում էր նաև շվեդ սոպրանո Հյորդիս Շիմբերգը։

Կարիերայի ծաղկման շրջանում ձայնագրել է հանրահայտ օպերային մեներգերի իր մեկնաբանությունները, ինչպես նաև ամբողջական օպերաներ ձայնագրել *Cetra Records* իտալական ընկերության հետ, այդ թվում այնպիսի բելկանտո գործեր, ինչպիսիք են՝ «Լյուչիա դի Լամերմուր», «Գնդի դուստրը», «Թագավոր մեկ ժամով», «Ռիգոլետտո» և «Լուսնոտը» օպերաները։ Այս ձայնագրությունների մեծ մասն առկա է CD վերաթողարկումներով։

Ամուսնացել է տենոր Պրիմո Մոնտանարիի (1895–1972) հետ։ Մահացել է Հռոմում 73 տարեկանում։

## Ծանոթագրություններ

## Աղբյուրներ
* *Dictionnaire des interprètes*, Alain Pâris, (Éditions Robert Laffont, 1989). 
* *Guide de l’opéra*, Roland Mancini & Jean-Jacques Rouveroux, (Fayard, 1995). 

Կատեգորիա:Իտալացի սոպրանոներ
Կատեգորիա:Ամերիկացի սոպրանոներ
Կատեգորիա:20-րդ դարի ամերիկացի երգչուհիներ
Կատեգորիա:Իտալացի օպերային երգչուհիներ
Black Hat Conference

thumb|Մայք Թոմասի ելույթը 2005 թվականին
**Black Hat Conference**, համակարգչային անվտանգությանը վերաբերվող կոնֆերանսը, որը իրար է միացնում համակարգչային անվտանգությամբ հետաքրքրվող անձանց։ Կոնֆերանսի են այցելում դաշնային գործակալության և կազմակերպությունների մասնակիցներ, ինչպես նաև հաքերներ։ Briefings սովորաբար անց է կացվում Լաս Վեգասում, Ամստերդամում և Տոկիոյում։ Իրադարձությունը նախատեսված է դաշնային ծառայությունների համար, անց է կացվում Վաշինգթոնում։

## Պատմություն
Կոնֆերանսը ստեղծվել է 1977 թվականին, Ջեֆ Մոսսի կողմից, ավելի հայտնի է ինչպես Black Hat և DEFCON հեղինակ, որը համարվում է ամենահայտնի կոնֆերանսը, որի քննարկման թեման համակարգչային անվտանգույն է։  Black Hat 2009-ին այցելել են ավելի քան 4000 մասնագետներ։ Black Hat սկսվել է ինչպես մեկանգամյա կոնֆերանս, որը անց է կացվել Լաս Վեգասում, իսկ այժմ այն անց է կացվում մի շարք քանի այլ վայրերում։

## Կոնֆերանսներ
Black Hat-ը կազմված է երկու մասից՝ Black Hat Briefings և Black Hat Trainings։

Black Hat Trainings-ին, տարատեսակ ներկայացուցիցչների կողմից ներկայացվում են տարատեսակ լուծումներ կապված համակարգչային անվտանգության հետ։ Անցած տարիներին, կոնֆերանսի ընթացքում ներկայացվել են կուրս Ազգային անվտագության ծառայության կողմից, ինչպես նաև Cisco Systems, Offensive Security կուրսեր և այն։

## Հաքինգ և բացահայտումներ
Black Hat-ը արդնե հայտնի է դարձել իր հաքերային գործողություններով, ինչպես նաև այնտեղ ներկայացված զեկույցներում հայնված բացահայտումներով։ Կոնֆերանսի մասնակիցները շատ անգամներ աչքի են ընկել անլար ցանցեր ջարդելով, հեռուստատեսության բիլինգային համակարգեր, և անգամ իրենց հոթելների բանկոմատներ ջարդելով։ 2009 թվականին կատարվել էր վեբ կայքերի հաքինգ, որքն պատկանում էին որոշ մասնագետների և խմբավորումների, որից հետո գաղտնաբառերը, անձնական նամակները, մեսսենջերները և այլ թղթաբանություն տեղադրվել էր Դէն Կամինսկի կայքում, կոնֆերանսից մի քանի օր առաջ։ 2009 թվականի կոնֆերանսի ընթացքում USB կրիչը պարունակում էր վիրուս, որը տարածվել էր Black Hat-ի մասնակիցների շրջանում, պարզվեց, որ այն պարաքված է Conficker վիրուսով, իսկ 2008 թվականին երեք ֆրանսացիներ հեռացվեցին կոնֆերանսից քանի-որ, փորձել էին գողանալ Black Hat պրեսս-կենտրոնի տրաֆֆիը։

Անցյալում ընկերությունները փորձել էին խանգառել հետաքննել շատ կարևոր տեղեկություն իրենց ապրանքանիշի համար։ Ինչպես օրինակ՝  Black Hat 2005 Cisco Systems-ը փորձեց կանգնեցնել Մայք Լիննաի սկսած հետաքննությունը, որը բացահայտել էի իրենց թույլ կողմի մասին, որը հնարավորություն կտար հաքերների ջարդել նրանց կայքը։ Սակայն վերջին տարիներին նրանք աշխատում են միասին փորձելով ուղղել ցանցում հայտնաբերված սխալները, ինչպես նաև որոշ արտադրողները վարձում են հաքերներ իրենց ցանցի վրա հարձակում կատարելու համար։

## Տես նաև
*Հաքերների համաշխարհային կոնգրես

## Ծանոթագրություններ

## Արտաքին հղումներ
* Պաշտոնական կայք 
* Լուսանկարներ Black Hat-ի տարբեր կոնֆերանսներից 

Կատեգորիա:Տեղեկատվական անվտանգություն
Կատեգորիա:Ինֆորմատիկա
Կատեգորիա:Կոնֆերենցիաներ
Կատեգորիա:Հաքերություն
Կրաշենկա

thumb|200px|Վառ կարմիր ներկած ձվեր
thumb|200px|Ձվերի ներկումը սոխի կեղևով
**Կրաշենկա**, սլավոնական ժողովուրդների մոտ Զատկի կամ Հոգեգալստի տոնի համար ձվերի ներկման հիմնական տեսակներից մեկը պիսանկայի հետ միասին (երբեմն կրաշենկա ռուսները կոչում են ընդհանրապես բոլոր ներկված ձվերը)։

## Ավանդական տեխնոլոգիա
Կրաշենկա պատրաստելու ավանդական տեխնոլոգիան բավականին պարզ է պիսանկայի համեմատությամբ։ Կրաշենկայի դեպքում կարիք չկա մոմ, հատուկ ներկեր կամ խոզանակ օգտագործելու։ Կրաշենկա ստանալու համար ձուն խաշում են սոխի կեղևների հետ միասին, որից հետո այն ձեռք է բերում դեղնա-շագանակագույն երանգ՝ տարբեր ինտենսիվություններով։ Երբեմն մաղադանոսի տերևները կապվում են ձվի վրա, որոնք ձվի կճեպի վրա թողնում են բաց գույնի հետքեր։ Ամենից հաճախ Զատկի ձվերը ներկվում են կարմիր, որը սիրո և հավերժական կյանքի խորհրդանիշ։ Սեմիկի և Հոգեգալստի, երբեմն նաև Համբարձման տոնի ժամանակ ձվերը ներկվել են դեղին կամ դեղնականաչ՝ օգտագործելով կեչու տերևներ։

20-րդ դարում Զատկի ձվերը սկսել են ներկել արդյունաբերական տարբեր ներկերով։

## Բնական ներկանյութեր
Ի սկզբանե Զատկի ձվերը ներկել են կարմիր։ Սակայն ներկայում կարող են ներկվել տարբեր գույների։ Օգտագործելով բույսերի թուրմեր՝ կարելի է ստանալ հետևյալ գույները.
: կարմրաշագանակագույն – սոխի կեղև
: վարդագույն – ճակնդեղի հյութ
: դեղին – եղևնու տերևներ, երիտասարդ խնձորենու կեղև, վաղենակի ծաղիկներ
: կանաչ – եղինջ, տարեկանի ցողուններ, կուսածաղկի տերևներ
: սև կամ շագանակագույն – կաղնու, լաստենու կեղև, ընկույզի կճեպ
: մանուշակագույն – մուգ փիփերթի թերթեր

Ձու ներկելու համար օգտագործում են նաև ուրց, ուրց, սև թխկու կեղև, մկնասոխ։ Փոխելով լուծույթի խտությունը և ձուն դրա մեջ պահելու ժամանակը՝ կարելի է փոխել գույնի հագեցվածությունը։

Զատկի ներկած ձվերին վերագրվել են պաշտպանիչ հատկություններ։

## Տես նաև
* Զատկի ձու
* Կուլիչ
* Ձվի գլորում
* Զատիկ
* Պիսանկա

## Ծանոթագրություններ

## Գրականություն
* 

## Արտաքին հղումներ
* Яйцо  // Российский Этнографический Музей

Կատեգորիա:Զատիկ
Ֆրանկ Ռիստեր

**Ֆրանկ Ռիստեր** (, ), ֆրանսիացի քաղաքական գործիչ, Ֆրանսիայի մշակույթի նախարարը 2018 թվականից։

## Կենսագրություն
Ֆրանկ Ռիստերը ծնվել է 1974 թվականի հունվարի 3-ին Փարիզում, ավարտել է կառավարման բարձրագույն ինստիտուտը, այնուհետև տնտեսագիտական և առևտրային գիտությունների բարձրագույն դպրոցի տեղական ինքնակառավարման բաժնում ստացել է մագիստրոսի աստիճան։ Մասնագիտական գործունեությունն սկսել է աուդիտորական ընկերությունում։

Ավելի ուշ մասնակցել է ընտանեկան բիզնեսին. զբաղվել է Peugeot ավտոմեքենաների վաճառքով պապի հիմնած Tristar SA ընկերությունում։ Միաժամանակ 1995 թվականին ընտրվել է Քուլոմյեի քաղաքային խորհրդի անդամ (Սեն և Մարինա դեպարտամենտ)՝ Քի Դրյուի ցուցակով։ 2001 թվականին դարձել է փոխքաղաքապետ, 2007 թվականին ժողովրդական շարժման միության աջակցությամբ ընտրվել է Ֆրանսիայի Ազգային ժողով Սենի և Մարնի դեպարտամենտի 5-րդ օկրուգից (հայտնի է դարձել համացանցում հեղինակային իրավունքները պաշտպանող HADOPI օրենքի անցկացման գործում ակտիվ մասնակցության շնորհիվ)։ 2008 թվականին ընտրվել է Քուլոմյեի քաղաքապետ։

2012 թվականին մասնակցել է Նիկոլա Սարկոզիի նախագահական քարոզարշավին, 2013 թվականին դարձել է Ազգային անվտանգության խորհրդի գլխավոր քարտուղարի տեղակալ, ինչպես նաև ընտրվել Կուլոմյե շրջանի համայնքների համայնքի նախագահ։

2017 թվականին «Հանրապետականներ» կուսակցության աջակցությամբ վերընտրվել է Ազգային ժողովում, սակայն դեմ է արտահայտվել նախագահ Մակրոնին և վարչապետ Ֆիլիպին և իր համախոհների հետ միասին 2017 թվականի հոկտեմբերի 31-ին հեռացվել կուսակցությունից։

2018 թվականի հոկտեմբերի 16-ին Ֆիլիպի երկրորդ կառավարությունում մշակույթի նախարարի պաշտոն է ստացել։

2019 թվականի հուլիսի 16-ին Ազգային ժողովը հավանություն է տվել ապրիլյան հրդեհից տուժած Փարիզի Աստվածամոր տաճարի վերականգնման և կոնսերվացման մասին օրենքին։ Պատասխանելով հինգ տարվա աշխատանքների սահմանված ժամկետի վերաբերյալ քննադատությանը՝ Ռիստերը հայտարարել է. «չպետք է շփոթել արագությունը և շտապողականությունը»։

2020 թվականի մարտի 9-ին Ռիստերի մոտ կորոնավիրուսային վարակ է հայտնաբերվել, ինչն առաջին դեպքն է դարձել Ֆրանսիայի կառավարության նախարարների շրջանում, և հաջորդ 14 օրը նա անցկացրել է կարանտինում։

## Անձնական կյանք
2011 թվականի դեկտեմբերին Ռիստերը աջ քաղաքական գործիչների շրջանում առաջիններից մեկն էր, ով հրապարակավ հայտարարել է իր նույնասեռականության մասին։

## Ծանոթագրություններ

## Արտաքին հղումներ
* 

Կատեգորիա:ԼԳԲՏ անձինք
Կատեգորիա:Ֆրանսիայի համալսարանների շրջանավարտներ
Կատեգորիա:Ֆրանսիայի նախարարներ
Կատեգորիա:Ֆրանսիայի քաղաքական գործիչներ
Էնդրյու Յան

**Էնդրյու Յան** (, , ), ամերիկացի գործարար, բարերար և քաղաքական գործիչ։

## Կենսագրութոյուն
Ծնվել է 1975 թվականի հունվարի 13-ին Նյու Յորքում Թայվանից ներգաղթածների ընտանիքում։ Էնդրյու Յանայի հայրը աշխատել է IBM-ում, իր կարիերայի ընթացքում գյուտերի համար ստացել է 60 արտոնագիր, մայրը համալսարանում համակարգային ադմինիստրատոր է եղել։ Ավարտել է Բրաունի համալսարանը, որտեղ ուսումնասիրել է տնտեսությունն ու քաղաքագիտությունը, ինչպես նաև Կոլումբիայի համալսարանի իրավունքի դպրոցը։ Զբաղեցրել է Manhattan Prep ընկերության գլխավոր գործադիր տնօրենի պաշտոնը, որը զբաղվում է թեստավորման համար սովորողների նախապատրաստման  ռեսուրսների մշակմամբ, 2009 թվականին ձեռք է բերել Kaplan, Inc կորպորացիան։

Նա եղել է ինտերնետ-ընկերության համահիմնադիրը, եղել է առողջապահության ոլորտում ծրագրային ապահովման մշակմամբ զբաղվող ստարտափի ղեկավար։ Առավել հայտնի է որպես Venture for America ոչ առևտրային կազմակերպության հիմնադիր և նախագահ, որը ստեղծվել է 2011 թվականին։ Նրա գործունեության հիմքում ընկած է քոլեջների շրջանավարտների համար ուսումնական ծրագրի իրականացումը` ստարտափներում աշխատելու համար անհրաժեշտ հմտություններ ձեռք բերելու և ԱՄՆ տնտեսապես ընկճված քաղաքներում նոր աշխատատեղեր ստեղծելու նպատակով։ Այդ գործունեության համար 2011 թվականին արժանացել է ԱՄՆ նախագահի Champions of Change մրցանակին։

## 2020 թվականի նախագահական ընտրարշավ
2017 թվականի նոյեմբերի 6-ին դիմում է ներկայացրել ԱՄՆ-ի Դաշնային ընտրական հանձնաժողով՝ 2020 թվականի նախագահական ընտրություններում Դեմոկրատական կուսակցությունից իր թեկնածությունն առաջադրելու և պայքարի մեջ մտնելու համար։ Իր սոցիալ-տնտեսական ծրագրի հիմքում դրել է ԱՄՆ-ում 18 տարեկանից բարձր յուրաքանչյուր քաղաքացու համար ամսական 1000 դոլար բազային եկամտի ներդրումը։ Ծրագրի ֆինանսավորումը ենթադրվում է ավելացված արժեքի հարկից ստացված եկամուտների հաշվին (Էնդրյու Յանի կարծիքով` եվրոպականից կրկնակի ցածր ավելացված արժեքի հարկը լիովին կապահովի անհրաժեշտ միջոցների ստացումը)։

2020 թվականի փետրվարի 11-ին Էնդրյուն դադարեցրեց իր նախագահական արշավը. «Ես մաթեմատիկոս եմ, և ելնելով այն թվերից, ինչ ունենք, պարզ է դառնում, որ մենք չենք շահելու այդ մրցավազքը։ Ես նրանցից չեմ, ովքեր կստանան նվիրատվություններ և աջակցություն մրցավազքում, որը չի հաղթի։ Դրա համար էլ այսօր ես կասեցնում եմ իմ նախագահական քարոզարշավը»։

## Ծանոթագրություններ

## Արտաքին հղումներ
* 
* 
* 

Կատեգորիա:21-րդ դարի ամերիկացի գործարարներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի նախագահական ընտրություններ 2020 թեկնածուներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի իրավաբաններ
Կատեգորիա:Ամերիկացի ձեռնարկատերեր
Կատեգորիա:Ամերիկացի փաստաբաններ
Կատեգորիա:Ամերիկացի քաղաքական մեկնաբաններ
Կատեգորիա:Բրաունի համալսարանի շրջանավարտներ
Կատեգորիա:Կոլումբիայի համալսարանի շրջանավարտներ
Պավել Բարտո

**Պավել Բարտո** (, ), մանկագիր, թռչնաբան, Ագնիա Բարտոյի առաջին ամուսինը։

## Կենսագրություն
Պավելը ծնվել է ինժեներ Նիկոլայ Բարտոյի և Լիդիա Վիլերի ընտանիքում։ Նա մեծացել է ավագ եղբոր՝ Ռոստիսլավի և քրոջ՝ Եվգենիայի հետ։

Պատանեկության տարիներին բալետ է սովորել իր մորաքրոջ` հանրահայտ Լիդիա Նելիդովայի ստուդիայում։ Այնտեղ նա հանդիպել է իր ապագա կնոջը՝ Գետել Վոլովային, որն ամուսնությունից հետո վերցրել է ամուսնու ազգանունն ու անունը փոխել է Ագնիայի։ Նրանց ամուսնությունը տևել է 6 տարի։ Ամուսնությունից ծնված որդին՝ Էդգարը (Գարիկ) մահացել է 1945 թվականին, դժբախտ պատահարից (հեծանիվ քշելիս ընկել է բեռնատարի տակ)։ Պավել Բարտոն եղել է կնոջ երեք բանաստեղծությունների համահեղինակը։

Եղել է Գրողների առաջին համամիութենական համագումարի մասնակից, 1935 թվականից` ԽՍՀՄ Գրողների միության անդամ։ 1930-ական թվականներին եղել է «Մանկական գրականություն» հրատարակչության խմբագիր։ 1940 թվականին սովորել է Ռազմաքաղաքական ակադեմիային կից դասընթացներում։ Պատերազմի ժամանակ եղել է Հյուսիսային ռազմածովային նավատորմիղի թերթի խմբագիր, 1960 թվականին կապիտանի կոչմամբ անցել է պահեստազոր։

### Ընտանիք

Բանաստեղծի եղբայրը` Ռոստիսվլավ Բարտոն, դարձել է մանկական գրքերի հայտնի գեղանկարիչ և պատկերազարդող։ 1934 թվականին «Յունիյ նատուրալիստ» ամսագրում հրապարակվել է Բարտո եղբայրների համատեղ աշխատանքը։

Առաջին կինը եղել է Ագնիա Բարտոն, որը վերցրել է ամուսնու ազգանունն ու դրանով հայտնի դարձել։

Ամուսնալուծությունից հետո Ագնիան արգելել է Պավելին մանկական բանաստեղծություններ հրապարակել իր ազգանվամբ։ Նա նույնիսկ առաջարկել է նախկին ամուսնուն փոխել ազգանունը՝ ասելով. «Ամբողջ Միությունը գիտի միայն  մեկ Ագնիա Բարտոյի, այլ Բարտոներ պետք չեն»։

Առաջին ամուսնալուծությունից հետո Պավել Բարտոն ամուսնացել է ևս 3 անգամ (վերջին անգամ` սեփական զարմուհու հետ) և ունեցել մի քանի երեխաներ տարբեր կանանցից։ Բարտոյի երկրորդ կինը Լյուբով Սևան էր։ Նրանք ունեցել են երեք դուստր՝ Մարինան (1932), Սյուզաննան (1934) և Աննան (1937)։

Պավել Բարտոյի երրորդ կինը Եվդոկիա Իվանովնան էր (նրանք միասին ապրել են 20 տարի)։

Չորրորդ կինը՝ Ռենատա Վիլլերը, նրա զարմուհին էր։ Վերջին կնոջ հետ նա ապրել է 25 տարի։ Թաղված է Վվեդենսկովյան գերեզմանատանը։

## Գրքեր
* «Толстуха куцая» (1926)
* «Гришкины игрушки»  (М. Государственное издательство, 1927)
* «Про кота Федьку, ежа Хавроську и белую мышку» (1928)
* «Озорные»
* «Ёлка»
* «Посол» (М. Государственное издательство, 1930)
* «Поход за змеями» (1936)
* «Птичий хоровод» (М. Детская литература, 1976)
* «О чём поют птицы» (М. Детская литература, 1981, рис. Н. Чарушина)
* «Птичьи разговоры» (М. Малыш, 1982, рис. Н. Чарушина)
* «Пусть поют птицы» (М. Детская литература, 1985)

## Ծանոթագրություններ

## Գրականություն
* Писатели Москвы участники Великой Отечественной войны. М., 1997

## Արտաքին հղումներ
* Բարտո ընտանիքի  կայքը
* Պավել Բարտո 

Կատեգորիա:Խորհրդային բանաստեղծներ
Կատեգորիա:Խորհրդային մանկագիրներ
Կատեգորիա:ԽՍՀՄ գրողների միության անդամներ
Ժաիր Մարինյո

**Ժաիր Մարինյո** (, ), բրազիլացի ֆուտբոլիստ, 1962 թվականին դարձել է աշխարհի չեմպիոն։

## Կարիերա
Ժաիր Մարինյոն կարիերան սկսել է 1956 թվականին, «Ֆլումինենսե» ակումբում և այդ ակումբում հանդես է եկել 7 տարի` անցկացնելով 258 հանդիպում և խփելով մեկ գոլ։ «Ֆլու»-ի հետ նա հաղթել է Ռիո դե Ժանեյրոյի նահանգի մեկ առաջնություն և Ռիո Սան Պաուլուի երկու մրցախաղ։ Այնուհետև խաղացել է «Պորտուգեզու Դեսպորտոսում», «Կորինթիանս-ում», «Վասկո դա Գամա» և «Կամպու Գրանդի» ակումբներում։

1961-1962 թվականներին Ժաիր Մարինյոն խաղացել է Բրազիլիայի ֆուտբոլի ազգային հավաքականում։ 1961 թվականին հավաքականի հետ հաղթել է Օ'Հիգգինսի և Օսվալդո Կրուզի գավաթները, իսկ 1962 թվականին դարձել է աշխարհի չեմպիոն, չնայած որ չի մասնակցել մրցաշարի ոչ մի խաղի. նրա տեղը զբաղեցրել է Ջալմա Սանտոսը։

Ավարտելով ֆուտբոլիստի կարիերան` Ժաիրն աշխատել է Ռիու-Գրանդիի ֆուտբոլային դպրոցում։

## Անձնական կյանք
Ամուսնացած է եղել, ունեցել է 4 երեխա և 3 թոռ։

## Նվաճումներ
* Ռիո Սան Պաուլու մրցաշարի չեմպիոն. 1957, 1960
* Ռիո դե Ժանեյրո նահանգի չեմպիոն. 1959
* Օ'Հիգգինսի գավաթի գավաթակիր. 1961
* Օսվալդո Կրուզի գավաթի գավաթակիր. 1961
* Ֆուտբոլի աշխարհի առաջնություն. 1962

## Ծանոթագրություններ

## Արտաքին հղումներ
* Պրոֆիլը brasilnacopa կայքում
* Հոդված terceirotempo.ig.com.br կայքում
* Հոդվածը flumania.com.br կայքում 

Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Վասկո դա Գամայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆլումինենսեի ֆուտբոլիստներ
Կատեգորիա:Ֆուտբոլի աշխարհի չեմպիոններ
Իդա Ֆալբե-Հանսեն

**Իդա Ֆալբե-Հանսեն** (, ), դանիացի մանկավարժ, բանասեր և կանանց շարժման ակտիվիստ։

## Կենսագրություն
Իդա Ֆալբե-Հանսենը ծնվել է 1849 թվականին, Օդենսեում,  Յոհան Յորգեն Հանսենի և Մարիետա Կարոլինա Էռնեստինա Բասենի ընտանիքում։ 1877 թվականին ընդունվել է Կոպենհագենի Նատալի Սալեի դպրոց (*N. Zahles Skole*), որտեղ վերապատրաստման դասընթացներն ավարտելուց հետո մնացել է նույն դպրոցում մինչև 1884 թվականը և աշխատել որպես ուսուցիչ։ Մեկնել է Լոնդոն և սովորել Բրիտանական թանգարանում։ 1889 թվականին Իդան վերադարձել է Դանիա և մինչև 1899 թվականը Նատալի Սալեի դպրոցում ուսուցանել է շվեդերեն և դանիերեն։ 1890 թվականին Կոպենհագենի համալսարանում սովորել է սկանդինավյան բանասիրություն։

Իդան ունեցել է մանկավարժական լավ հմտություններ և 1892-1911 թվականներին եղել է հանրակրթական դպրոցներում ուսուցիչների քննությունների տեսուչ, իսկ 1910-1919 թվականներին` *Den Danske Pigeskole-ում* («Դանիայի աղջիկների դպրոց») տնօրեն։ Միաժամանակ եղել է կիրառական գիտությունների քննական հանձնաժողովի անդամ, ինչպես նաև կրթության նախարարության ներկայացուցիչ, եղել է նաև շվեդերենի լավ ուսուցիչ է, նպաստել է Դանիայոմ շվեդական գրականության առաջխաղացմանը և ինքն էլ հրատարակել է դասագրքեր։ Էլիզաբեթ Գրունդտվիգի հետ դանիերեն է թարգմանել շվեդ գրող և Նոբելյան դափնեկիր Սելմա Լագերլյոֆի գրքերից։

Բացի դասախոսական գործունեությունից, Իդան ակտիվորեն մասնակցել է կանանց իրավունքների շարժմանը՝ 1883-1886 թվականներին ընտրվելով «Դանիայի կանանց համայնքի» և 1889-1896 թվականներին՝ «Կանանց ընթերցանության միության» կազմում։ 1899 թվականին ղեկավարել է «Կանանց ընթերցանության միությունը»։ Որպես գրականության պատմաբան` նա հրատարակել է ոլորտի մի շարք աշխատանքներ, այդ թվում՝ *Den ny Eventyrbog* («Պատմվածքների նոր ժողովածու», 1873) և («Դանիական ժողովրդական հին երգեր», 1917)։

Իդայի արժանիքները բարձր են գնահատվել, 1914 թվականին նրան շնորհվել է Դանիայի «Ծառայությունների համար» ոսկե մեդալ, իսկ 1915 թվականին՝ գրականության և արվեստի շվեդական ոսկե մեդալ։

Իդան մահացել է 1922 թվականին, Կոպենհագենում։ Թաղված է *Frederiksberg Ældre Kirkegård* գերեզմանատանը։

## Ծանոթագրություններ

## Արտաքին հղումներ
* Ida Falbe-Hansen 
* Ida Falbe-Hansen (1849 - 1922) Falbe-Hansen, Ida Mariette Helene
* 

Կատեգորիա:Դանիացի բանասերներ
Կատեգորիա:Դանիացի գրողներ
Կատեգորիա:Դանիացի կին գրողներ
Կատեգորիա:Դանիացի ուսուցիչներ
Կատեգորիա:Դանիացի ֆեմինիստներ
Կատեգորիա:Խմբագիրներ
Կատեգորիա:Կին բանասերներ